CELEX: 32004D0491
Language: fi
Date: 2004-04-29 00:00:00
Title: 2004/491/Euratom:Komission päätös, tehty 29 päivänä huhtikuuta 2004, Euroopan atomienergiayhteisön (Euratom) liittymisestä vuonna 1994 tehtyyn ydinturvallisuutta koskevaan yleissopimukseen 16 päivänä marraskuuta 1999 tehdyn komission päätöksen 1999/819/Euratom muuttamisesta siihen liitetyn ilmoituksen osalta

6.5.2004   
            
            
               FI
            
            
               Euroopan unionin virallinen lehti
            
            
               L 172/7
            
         KOMISSION PÄÄTÖS,
   tehty 29 päivänä huhtikuuta 2004,
   Euroopan atomienergiayhteisön (Euratom) liittymisestä vuonna 1994 tehtyyn ydinturvallisuutta koskevaan yleissopimukseen 16 päivänä marraskuuta 1999 tehdyn komission päätöksen 1999/819/Euratom muuttamisesta siihen liitetyn ilmoituksen osalta
   (2004/491/Euratom)
   EUROOPAN YHTEISÖJEN KOMISSIO, joka
   ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottaa huomioon 15 päivänä joulukuuta 2003 tehdyn neuvoston päätöksen Euroopan atomienergiayhteisön liittymisestä ydinturvallisuutta koskevaan kansainväliseen yleissopimukseen 7 päivänä joulukuuta 1998 tehdyn neuvoston päätöksen muuttamisesta siihen liitetyn ilmoituksen osalta (1),
   ottaa huomioon Ateenassa 16 päivänä huhtikuuta 2003 allekirjoitetun Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymissopimuksen,
   sekä katsoo seuraavaa:
   
               (1)
            
            
               Euroopan atomienergiayhteisö liittyi ydinturvallisuutta koskevaan yleissopimukseen komission päätöksellä 1999/819/Euratom (2). Liittymisasiakirjat, yleissopimuksen 30 artiklan 4 kappaleen iii kohdan mukaisesti annettava ilmoitus mukaan luettuna, talletettiin 31 päivänä tammikuuta 2000 kansainvälisen atomienergiajärjestön pääjohtajan huostaan.
            
         
               (2)
            
            
               Ilmoitus, jonka yhteisö antoi liittymisensä yhteydessä, perustui neuvoston päätökseen, jonka Euroopan yhteisöjen tuomioistuin kumosi (3) niiltä osin kuin ilmoituksen sisältämässä kolmannessa kohdassa ei mainittu, että yhteisö on toimivaltainen yleissopimuksen 7 ja 14 artiklan, 16 artiklan 1 ja 3 kappaleen sekä 17–19 artiklan soveltamisaloilla. Talletettu ilmoitus on sen vuoksi korvattava muutetulla ilmoituksella neuvoston 15 päivänä joulukuuta 2003 tekemän päätöksen mukaisesti. Kyseisellä neuvoston päätöksellä pantiin täytäntöön tuomioistuimen antama päätös.
            
         
               (3)
            
            
               Tšekin tasavalta, Viron tasavalta, Kyproksen tasavalta, Latvian tasavalta, Liettuan tasavalta, Unkarin tasavalta, Maltan tasavalta, Puolan tasavalta, Slovenian tasavalta ja Slovakian tasavalta liittyvät yhteisön jäseniksi 1 päivästä toukokuuta 2004. Ilmoituksen ensimmäistä kohtaa on siis myös näin ollen muutettava.
            
         ON PÄÄTTÄNYT SEURAAVAA:
   1 artikla
   Korvataan ydinturvallisuutta koskevan yleissopimuksen 30 artiklan 4 kappaleen iii kohdan mukainen Euroopan atomienergiajärjestön antama ilmoitus sellaisena kuin se on talletettuna kansainvälisen atomienergiajärjestön pääjohtajan huostaan 31 päivänä tammikuuta 2000, seuraavalla ilmoituksella:
   
      ”Ydinturvallisuutta koskevan yleissopimuksen 30 artiklan 4 kappaleen iii kohdan mukainen Euroopan atomienergiayhteisön antama ilmoitus
      Seuraavat valtiot ovat tällä hetkellä Euroopan atomienergiayhteisön jäsenvaltioita: Belgian kuningaskunta, Tšekin tasavalta, Tanskan kuningaskunta, Saksan liittotasavalta, Viron tasavalta, Helleenien tasavalta, Espanjan kuningaskunta, Ranskan tasavalta, Irlanti, Italian tasavalta, Kyproksen tasavalta, Latvian tasavalta, Liettuan tasavalta, Unkarin tasavalta, Maltan tasavalta, Luxemburgin suurherttuakunta, Alankomaiden kuningaskunta, Itävallan tasavalta, Puolan tasavalta, Portugalin tasavalta, Slovenian tasavalta, Slovakian tasavalta, Suomen tasavalta, Ruotsin kuningaskunta, Ison-Britannian ja Pohjois-Irlannin yhdistynyt kuningaskunta.
      Yhteisö ilmoittaa, että siihen sovelletaan yleissopimuksen 1–5, 7 ja 14–35 artiklaa.
      Yhteisöllä on Euroopan atomienergiayhteisön perustamissopimuksen 2 artiklan b alakohdan sekä toisen osaston III luvun ’Terveyden suojelu’ asiaa koskevien artiklojen mukaisesti jaettu toimivalta edellä mainittujen jäsenvaltioiden kanssa yleissopimuksen 7 ja 14–19 artiklan soveltamisaloilla.”
   
   2 artikla
   Edellä olevan 1 artiklan sisältämä ilmoitus talletetaan yleissopimuksen tallettajana toimivan kansainvälisen atomienergiajärjestön pääjohtajan huostaan mahdollisimman pian tämän päätöksen voimaantulon jälkeen. Tämä päätös tulee voimaan toimittamalla se yhdessä tämän päätöksen englannin-, ranskan- ja espanjankielisten toisintojen kanssa kirjeellä, jonka allekirjoittaa Wienissä toimivan Euroopan komission kansainvälisten järjestöjen lähetystön päällikkö.
   3 artikla
   Tämä päätös tulee voimaan 1 päivänä toukokuuta 2004.
   
      Tehty Brysselissä 29 päivänä huhtikuuta 2004.
      
         
            Komission puolesta
         
         Loyola DE PALACIO
         
            Varapuheenjohtaja
         
      
   
   
      (1)  Ei julkaistu.
   
      (2)  EYVL L 318, 11.12.1999, s. 20.
   
      (3)  Yhteisöjen tuomioistuimen 10 päivänä joulukuuta 2002 antama tuomio asiassa C-29/99, Euroopan yhteisöjen komissio vastaan Euroopan unionin neuvosto, Oikeustapauskokoelma 2002, s. I-11221.